CELEX: 62021CN0412
Language: et
Date: 2021-07-06 00:00:00
Title: Kohtuasi C-412/21: Eelotsusetaotlus, mille on esitanud Tribunalul Satu Mare (Rumeenia) 6. juulil 2021 – Dual Prod SRL versus Direcţia Generală Regională a Finanţelor Publice Cluj-Napoca – Comisia regională pentru autorizarea operatorilor de produse supuse accizelor armonizate

4.10.2021   
            
            
               ET
            
            
               Euroopa Liidu Teataja
            
            
               C 401/5
            
         
      Eelotsusetaotlus, mille on esitanud Tribunalul Satu Mare (Rumeenia) 6. juulil 2021 – Dual Prod SRL versus Direcţia Generală Regională a Finanţelor Publice Cluj-Napoca – Comisia regională pentru autorizarea operatorilor de produse supuse accizelor armonizate
      (Kohtuasi C-412/21)
      (2021/C 401/05)
      Kohtumenetluse keel: rumeenia
      
         Eelotsusetaotluse esitanud kohus
      
      Tribunalul Satu Mare
      
         Põhikohtuasja pooled
      
      
         Kaebuse esitaja: Dual Prod SRL
      
         Vastustaja: Direcţia Generală Regională a Finanţelor Publice Cluj-Napoca – Comisia regională pentru autorizarea operatorilor de produse supuse accizelor armonizate
      
         Eelotsuse küsimused
      
      
                  1.
               
               
                  Kas Euroopa Liidu põhiõiguste harta artikli 48 lõiget 1, mis puudutab süütuse presumptsiooni põhimõtet, võib koostoimes direktiivi 2008/118/EÜ (1) artikli 16 lõikega 1 tõlgendada nii, et nendega on vastuolus selline õiguslik olukord, nagu käesolevas kohtuasjas käsitletav, kus alkoholi tootmise tegevusloa peatava haldusmeetme võib võtta üksnes oletuste alusel, mille suhtes on eeluurimine pooleli, ilma, et kriminaalasjas oleks tehtud lõplikku süüdimõistvat kohtuotsust?
               
            
                  2.
               
               
                  Kas Euroopa Liidu põhiõiguste harta artiklit 50, mis käsitleb ne bis in idem põhimõtet, võib koostoimes direktiivi 2008/118/EÜ artikli 16 lõikega 1 tõlgendada nii, et nendega on vastuolus selline õiguslik olukord, nagu käesolevas kohtuasjas käsitletav, milles samale isikule on samade asjaolude alusel määratud kaks samasugust karistust (alkoholi tootmise tegevusloa peatamine), mis erinevad üksnes karistuse kestuse poolest?
               
            
         (1)  Nõukogu 16. detsembri 2008. aasta direktiiv 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ (ELT 2009, L 9, lk 12).